# Андрей Чипов

### от Уикипедия, свободната енциклопедия

Андрей Чипов гръцки политик
Роден: | 1904 Пътеле, днес Гърция
Починал: | 1956 Битоля, днес Република Македония

Андрей Чипов (на гръцки: Ανδρέας Τσίπας, Андреас Ципас, на македонски литературен език: Андреја Чипов, Андрея Чипов) е гръцки политик, генерален секретар на Централния комитет на Гръцката комунистическа партия.

## [редактиране] Биография

Чипов е роден в 1904 година в леринското село Пътеле, днес Агиос Пантелеймонас, Гърция. През 20-те години Пътеле става опорна точка на Гръцката комунистическа партия в Егейска Македония, а през 30-те години в селото е образувана секция на ВМРО (обединена). В 1933 година Чипов става лидер на ВМРО (обединена) в Егейска Македония и същевременно член на Централния комитет на ГКП. През 1935 година взема участие в работата на Седмия конгрес на Третия комунистически интернационал в Москва. На последните предвоенни избори в Гърция, проведени на 31 януари 1936 година, Чипов е кандидат на ГКП.

Между 1936 и 1941 Чипов е в затвора Акронавплия. Там е избран за секретар на партийния комитет, излъчен от нелегалните партийни организации на комунистите-затворници. След разгрома на Гърция от Нацистка Германия през април 1941 година на 30 юни заедно с още 26 комунистически затворници от български произход Чипов е освободен по настояване на българското посолство в Атина пред германските окупационни власти.

След освобождението си Чипов се заема с възстановянето на ГКП. Заедно с Андреас Дзимас и К. Лазаридис, също освободени от затвора и Русос, Караникидзис и Хадзивасилиу на среща през юли 1941 година, която по-късно е наречена VІ пленум на ГКП, съставят нов Централен комитет, като Чипов става генерален секретар. Този Централен комитет успява да спечели признание от стария ЦК и от регионалните лидери на партията.

На VII пленум на ЦК следващия септември Чипов е освободен от поста си поради „политическа неблагонадежност“, тъй като е небрежен по отношение на сигурността и не успява да оправдае осеммесечно пътуване до София.[1]

Според македонския историк д-р Ристо Кирязовски Андрей Чипов е освободен от поста Генерален секретар на VІІІ пленум на ЦК на ГКП, проведен през януари 1942 год. А истинските причини за неговото освобождаване се свързват с негръцкия му произход и с "качеството му на секретар на ВМРО (об)".[2]

По време на Гръцката гражданска война Чипов е активен лидер на Национално освободителния фронт (ЕАМ).

Умира в Битоля, Югославия през 1956 година.

## [редактиране] Източници

- Matthias Esche, Die Kommunistische Partei Griechenlands 1941-1949, Munich: Oldenbourg, 1982. ISBN 3-486-50961-6
- Д-р Ристо Кирjазовски, "Демократски и антифашистички партии и организации во Егеjскиот дел на Македония (1941-1945)" ,ИНИ, Скопjе, 1991, стр. 30 и 31
- Hagen Fleischer, Im Kreuzschatten der Mächte Griechenland 1941-1944 (Okkupation-Resistance-Kollaboration), Frankfurt am Main: Peter Lang, 1986, p. 591. ISBN 3-8204-8581-3

Взето от „http://bg.wikipedia.org../../../%D0%B0/%D0%BD/%D0%B4/%D0%90%D0%BD%D0%B4%D1%80%D0%B5%D0%B9_%D0%A7%D0%B8%D0%BF%D0%BE%D0%B2_8808.html“.

Категории: Македонци | Гръцки политици

##### Views

- Статия
- Беседа
- Текуща версия

##### Търсене

##### На други езици

- English